Γουλιέλμος Β΄ Ταλβάς

Ο Γουλιέλμος Β΄ Ταλβάς (π. 995 – π. 1060  ) από τον Οίκο του Μπαλέμ, ήταν κύριος του Αλανσόν. Σύμφωνα με τον Ορδέρικ Βιτάλις, το παρωνύμιο του Ταλβάς που σήμαινε ασπίδα, πιθανώς υπονοούσε τη σκληρότητα ή την αναλγησία του, όπως αυτή μίας ασπίδας.

 Βιογραφία 
Ήταν γιος του Γουλιέλμου Α΄ κυρίου του Μπελέμ και της Ματθίλδης του Κοντέ-συρ-Νουαρώ. Κατείχε γαίες στο Μπελέμ, το Ντομφράν και το Αλανσόν,  Απέκτησε τις γαίες του Μπελέμ από τον αδελφό του Υβ του Μπελέμ, επίσκοπο του Σεέζ  ο οποίος τις κατείχε ως υποτελής τού βασιλιά της Γαλλίας, ενώ το Αλανσόν ήταν υποτελές στον δούκα της Νορμανδίας και το Ντομφράν στον κόμη του Μαιν .

Ενώ ήταν το ίδιο ύπουλος και ιδιοτελής, όσο οποιοδήποτε μέλος τής οικογένειάς του πριν από αυτόν, τους ξεπέρασε σε κακία και σκληρότητα.  Είχε νυμφευτεί τη Χίλντεμπουργκ, κόρη ενός ευγενή ονόματι Αρνούλφ, η οποία του γέννησε δύο παιδιά. Σύμφωνα με τον Ορδέρικ, ο Γουλιέλμος Β΄ την στραγγάλισε καθ' οδόν προς την εκκλησία, επειδή αυτή αγαπούσε τον Θεό και δεν υποστήριζε την κακία του. Geoffrey H. White, 'The First House of Bellême', Transactions of the Royal Historical Society, Fourth Series, Vol. 22 (1940), p. 83 Ο Γουλιέλμος Β΄ νυμφεύτηκε για 2η φορά με μία κόρη του Ραλφ ντε Μπωμόν, υποκόμη του Μαιν. 

Μεταξύ των ιδιωτικών διαμαχών που ξεκίνησαν κατά τη διάρκεια της ανηλικότητας του Γουλιέλμου Α΄ δούκα της Νορμανδίας, ήταν και αυτή που άρχισε μεταξύ του Γουλιέλμου Β΄ Ταλβά και του Γουλιέλμου ΦιτζΖιρουέ. Ο Γουλιέλμος ΦιτζΖιρουέ ήταν υποτελής του Γουλιέλμου Β΄ Ταλβά και ο πατέρας του, Ζιρουέ, κύριος του Εσωφούρ, είχε βοηθήσει τον πατέρα και τον θείο του Ταλβά στους αγώνες εναντίον του Ερβέρτου Α΄ του Άγρυπνου Σκυλιού, κόμη του Μαιν. Ο ίδιος ο Γουλιέλμος ΦιτζΖιρουέ είχε βοηθήσει σε μεγάλο βαθμό τον Γουλιέλμο Β΄ Ταλβά στην απόκτηση των δικών του εδαφών, προφανώς με τη βία.  Αλλά ο Γουλιέλμος ΦιτζΖιρουέ ήταν επίσης υποτελής του Γοδεφρείδου του Μαγιέν, ενός οπαδού, με τη σειρά του, του κόμη του Μαιν. Γύρω στο 1044, ο Γουλιέλμος Β΄ Ταλβάς επιτέθηκε στο κάστρο του Μονταιγκύ, το οποίο υπερασπιζόταν ο Γουλιέλμος ΦιτζΖιρουέ. Ανίκανος να νικήσει το κάστρο, ο Γουλιέλμος Β΄ Ταλβάς συνέλαβε τον Γοδεφρείδο του Μαγιέν και τον κράτησε αιχμάλωτο, μέχρι που ο Γουλιέλμος ΦιτζΖιρουέ κατέστρεψε το κάστρο του Μονταιγκύ.  Ο Γουλιέλμος ΦιτζΖιρουέ κατέστρεψε αμέσως το κάστρο του, για να απελευθερώσει τον επικυρίαρχό του, και σε αντάλλαγμα ο Γοδεφρείδος του Μαγιέν έκτισε στον ΦιτζΖιρουέ ένα νέο κάστρο στο Σαιν Σενερύ στον ποταμό Σαρτ.  Αυτό προφανώς προκάλεσε μεγάλη δυσαρέσκεια στον Γουλιέλμο Β΄ Ταλβά. Geoffrey H. White, 'The First House of Bellême', Transactions of the Royal Historical Society, Fourth Series, Vol. 22 (1940), p. 84

Με την ευκαιρία του δεύτερου γάμου του, ο Γουλιέλμος Β΄ Ταλβάς κάλεσε τον Γουλιέλμο ΦιτζΖιρουά να παραστεί. Υποψιαζόμενος κάτι, ο ΦιτζΖιρουέ, ενώ ήταν καλεσμένος στις εορταστικές εκδηλώσεις, ξαφνικά συνελήφθη από τους άνδρες του Ταλβάς και φυλακίστηκε, και στη συνέχεια, σύμφωνα με τον Ορδέρικ, ακρωτηριάστηκε φρικτά και τυφλώθηκε, πριν αφεθεί ελεύθερος.  Κάπως, ο Γουλιέλμος Ζιρουέ επέζησε από τα βασανιστήρια και τον ακρωτηριασμό του, και αποσύρθηκε στο αβαείο του Μπεκ, για να ζήσει το υπόλοιπο τής ζωής του ως μοναχός.  Για να εκδικηθούν αυτή την θηριωδία, οι γιοι και οι συγγενείς του Γουλιέλμου ΦιτζΖιρουέ λεηλάτησαν και κατέστρεψαν τις εκτάσεις του Γουλιέλμου Β΄ Ταλβάς, ο οποίος δεν τους αντιμετώπισε στο πεδίο.  Τελικά, ο γιος του Ταλβάς, Αρνούλφ, επαναστάτησε και εξόρισε τον πατέρα του, ο οποίος πλέον ήταν μισητός από όλους. The Gesta Normannorum Ducum of William of Jumièges, Orderic Vitalis, and Robert of Torigni, Vol. II, Ed. & Trans. Elisabeth M.C. Van Houts (The Clarendon Press, Oxford & New York, 1995), pp. 110-12 Αυτός περιπλανήθηκε, μέχρι που τον ανέλαβε η οικογένεια των Μονγκομερύ, της οποίας ο γιος Ρογήρος Β΄ συμφώνησε να νυμφευτεί την κόρη του Μαμπέλ, σε αντάλλαγμα για τις εκτάσεις που έχασε ο Γουλιέλμος Β΄.  Φαίνεται βέβαιο ότι μετά το τέλος του Αρνούλφ τον επόμενο χρόνο, ο Γουλιέλμος Β΄ Ταλβάς ανέκτησε τις εκτάσεις του.  Ο Γουλιέλμος Β΄ επιβεβαίωσε μία δωρεά στον Σαιντ-Ωμπίν του Ανζέ, που έκανε ο αδελφός του Υβ περίπου το 1060-2, και μετά από αυτό δεν ακούγεται κάτι άλλο γι' αυτόν. 

 Οικογένεια 
Με την Χίλδεβούργις, την πρώτη του σύζυγο, ο Γουλιέλμος Β΄ απέκτησε δύο παιδιά:
 Αρνούλφος του Μπελέμ, ο οποίος στέρησε από τον πατέρα του τα κτήματα και τον πλούτο του. Απεβ. το 1049. 
 Μαμπέλ του Μπελέμ, η οποία παντρεύτηκε τον Ρογήρο Β΄ των Μονγκομερύ, 1ο κόμη του Σρούσμπερι. Αυτή δολοφονήθηκε στις 2 Δεκεμβρίου 1079. 

Η δεύτερη σύζυγός του, κόρη του Ραλφ ντε Μπωμόν, πιθανόν να ήταν η μητέρα τού γιου του:
 Όλιβερ, ο οποίος μετά από μακρά υπηρεσία στους πολέμους, έγινε μοναχός στο Μπεκ.  

Λέγεται ότι ο Γουλιέλμος Β΄ Ταλβάς στο βρέφος Γουλιέλμο, που αργότερα έγινε ο Γουλιέλμος Α΄ ο Κατακτητής της Αγγλίας, στην κούνια του, προέβλεψε ότι το παιδί θα αποτελούσε την πτώση του Οίκου των Μπελέμ.

 Σημειώσεις 

 Αναφορές 

 Εξωτερικοί σύνδεσμοι 
 Σενιέρ ντε Μαγιέν

Κατηγορία:Οίκος του Μπελέμ